
 8.10.2016
 BG
 Официален вестник на Европейския съюз
 L 273/31
 РЕГЛАМЕНТ ЗА ИЗПЪЛНЕНИЕ (ЕС) 2016/1786 НА КОМИСИЯТА
 от 7 октомври 2016 година
 за изменение на Регламент за изпълнение (ЕС) No 908/2014 по отношение на декларациите за разходи по програмите за развитие на селските райони
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) No 352/78, (ЕО) No 165/94, (ЕО) No 2799/98, (ЕО) No 814/2000, (ЕО) No 1290/2005 и (ЕО) No 485/2008 на Съвета (1), и по-специално член 36, параграф 6 от него,
 като има предвид, че:
 (1)
 В член 36, параграф 7 от Регламент (ЕС) No 1306/2013 се предвижда, че по отношение на междинните плащания по програмите за развитие на селските райони се прилага член 83 от Регламент (ЕС) No 1303/2013 на Европейския парламент и на Съвета (2). В член 83 от Регламент (ЕС) No 1303/2013 се определят правилата за прекъсване на крайния срок за плащане. В член 22 от Регламент за изпълнение (ЕС) No 908/2014 на Комисията (3) се определя как да се декларират разходите за всяка програма за развитие на селските райони. За да се осигури съгласуваност с разпоредбите на член 83 от Регламент (ЕС) No 1303/2013, член 22, параграф 4 от Регламент за изпълнение (ЕС) No 908/2014 следва да засяга само възможността вторично оправомощеният разпоредител с бюджетни кредити да изисква допълнителна информация и да прекъсне съответния краен срок за междинното плащане, когато декларацията за разходите е непълна или Комисията се нуждае от разяснения поради непълна информация, несъответствия или различия в тълкуванията.
 (2)
 Поради това Регламент за изпълнение (ЕС) No 908/2014 следва да бъде съответно изменен.
 (3)
 Мерките, предвидени в настоящия регламент, са в съответствие със становището на Комитета по земеделските фондове,
 ПРИЕ НАСТОЯЩИЯ РЕГЛАМЕНТ:
 Член 1
 В член 22 параграф 4 от Регламент за изпълнение (ЕС) No 908/2014 текстът на първа алинея се заменя със следния текст:
 „Без да се засягат разпоредбите на член 83 от Регламент (ЕС) No 1303/2013, когато вторично оправомощеният разпоредител с бюджетни кредити изисква допълнително потвърждение поради предоставена непълна или неясна информация, несъгласия, различия в тълкуванията или друга неточност, свързани с декларация за разходи за определен референтен период, които по-конкретно се дължат на непредоставяне на информацията, изисквана в Регламент (ЕС) No 1305/2013 и актовете на Комисията, приети съгласно посочения регламент, съответната държава членка при поискване от вторично оправомощения разпоредител с бюджетни кредити предоставя допълнителна информация в срок, определен в посоченото искане, в зависимост от сериозността на проблема.“
 Член 2
 Настоящият регламент влиза в сила на седмия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 7 октомври 2016 година.
 За Комисията
 Председател
 Jean-Claude JUNCKER
 (1) ОВ L 347, 20.12.2013 г., стр. 549.
 (2) Регламент (ЕС) No 1303/2013 на Европейския парламент и на Съвета от 17 декември